**Undeva la**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undeva, la mijlocul celor două priviri,

ne scuturaserăm amândoi

de cele mai grele oase ce ne țineau prea drepți

pentru povara ochilor.

Ți-am ridicat cu degetul o pleoapă;

un sfârc ți-a plesnit

înflorind roşiatic ca o plagă,

acoperindu-te de o bolnavă primăvară trupească,

crescându-ți ramuri în locul oaselor

ce le scuturaseşi undeva

la mijlocul celor două priviri

acoperite de pleoapele borțoase de primăvară.

Am să ma sufoc de la atâta privit, spuneai,

în timp ce mâna mea cealaltă

îți îndesa pe gură petalele încă nerostite,

până când se revărsau prin celălalt sfârc,

plesnind şi umplându-mi gura de tine

într-un înec ce nu îl mai simțeam în oase.